Kommerwekkende uitslag van Potchefstroom naamsveranderingsreferendum – AfriForum Jeug loods veldtog teen stadsraad - AfriForum Jeug
Volgens Tanya Kruger, woordvoerder van AfriForum Jeug in Potchefstroom, laat hierdie syfer ernstige vrae oor die regsgeldigheid van die naamsveranderings en die stadsraad se agenda ontstaan. "Name kan nie net verander word ter wille van verandering nie, sekere prosesse moet gevolg word en die publiek moet in ag geneem word," het Kruger gesê. Sy het aangedui dat AfriForum Jeug die regsgeldigheid van die naamsveranderings sterk bevraagteken, aangesien die nodige prosesse nie gevolg is nie en die openbare mening geensins in ag geneem is nie. AfriForum Jeug beplan om in die nabye toekoms 'n Potchefstroomtak te stig sodat hierdie aangeleentheid verder gedryf kan word. 'n Omvattende veldtogstrategie is reeds saamgestel.
As deel van die veldtog beplan AfriForum Jeug om borde met die oorspronklike straatname te borg en aan instemmende inwoners te gee om op hulle privaateiendom te plant. 'n Protesaksie by die kantore van die stadsraad wat met die oorhandiging van 'n memorandum van versoeke gepaard sal gaan, word beplan, asook die bekendstelling van 'n omvattende verslag oor die naamsveranderings in dié dorp. AfriForum Jeug beplan voorts om hieroor met bekende dorpsbewoners en kunstenaars in verbinding te tree en om studente by sy inisiatiewe te betrek.
'n Volledige verslag oor die referendum van 25 Julie 2008 is reeds opgestel en is beskikbaar by www.afriforumjeug.co.za. Hierdie verslag bevat 'n uiteensetting van die referendumuitslag en 'n aksieplan vir die pad vorentoe. Foto's van die referendumaksie is op aanvraag is beskikbaar.
Studente wat by hierdie veldtog betrokke wil raak, kan deur AfriForum Jeug se webblad met die organisasie in verbinding tree.